Document ID: 32005R1177

KOMMISSIONENS FORORDNING (EF) Nr. 1177/2005
af 20. juli 2005
om ændring af forordning (EF) nr. 1238/95 om gennemførelsesbestemmelser til Rådets forordning (EF) nr. 2100/94 for så vidt angår fastsættelsen af gebyrer til EF-Sortsmyndigheden
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse (1), særlig artikel 113,
efter høring af administrationsrådet, og
ud fra følgende betragtninger:
(1)
Ved Kommissionens forordning (EF) nr. 1238/95 af 31. maj 1995 om gennemførelsesbestemmelser til Rådets forordning (EF) nr. 2100/94 for så vidt angår fastsættelsen af gebyrer til EF-Sortsmyndigheden (2) fastsættes de gebyrer, der opkræves af EF-Sortsmyndigheden (herefter »Sortsmyndigheden«), og gebyrernes størrelse.
(2)
Det forventes, at Sortsmyndighedens finansreserve i hvert fald indtil slutningen af 2005 vil overstige det beløb, der er nødvendigt for at sikre dens fortsatte drift. Det årlige gebyr, som indehaverne af EF-sortsbeskyttelser skal betale i årene 2006 og 2007, og gebyrerne for tekniske afprøvninger i 2006 bør derfor ikke øges som fastsat i forordning (EF) nr. 1238/95.
(3)
Bestemmelsen i forordning (EF) nr. 1238/95 om gebyrer for kopier bør ændres for at tage hensyn til ændringen af Kommissionens forordning (EF) nr. 1239/95 af 31. maj 1995 om gennemførelsesbestemmelser til Rådets forordning (EF) nr. 2100/94 om EF-sortsbeskyttelse (3) ved forordning (EF) nr. 1002/2005.
(4)
Forordning (EF) nr. 1238/95 bør derfor ændres i overensstemmelse hermed.
(5)
De i denne forordning fastsatte foranstaltninger er i overensstemmelse med udtalelse fra Det Stående Udvalg for Sortsbeskyttelse -
UDSTEDT FØLGENDE FORORDNING:
Artikel 1
I forordning (EF) nr. 1238/95 foretages følgende ændringer:
1)
Artikel 9, stk. 1, affattes således:
»1. Sortsmyndigheden opkræver fra indehaveren af en EF-sortsbeskyttelse, i det følgende benævnt »indehaveren«, et gebyr for hvert år af EF-beskyttelsens gyldighedsperiode (årligt gebyr) på 300 EUR for årene i perioden 2003 til 2007 og på 435 EUR fra 2008.«
2)
Artikel 12, stk. 1, litra b), affattes således:
»b)
gebyrer for bekræftede kopier«.
3)
I bilag I foretages følgende ændringer:
a)
Overskriften over anden kolonne affattes således:
»Gebyr i årene 2003-2006«.
b)
Overskriften over tredje kolonne affattes således:
»Gebyr fra 2007«.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. juli 2005.

Labels: 7
2
15